作者:段成式
標題:句
內容:高談敬風鑒，古貌怯冰稜。蝨暴妨歸夢，蟲喧徹曙更。夢裡思甘露，言中惜惠燈。新破毗曇義，相期蔔夜論。隨樵劫猿藏，隈石覷熊緣。捽胡雲彩落，疻面月痕消。擲履仙鳧起，撦衣蝴蝶飄。羞中含薄怒，顰裡帶餘嬌。醒後猶攘臂，歸時更折腰。狂夫自纓絕，眉勢倩人描。不願石郎戴笠，難甘玉女披衣。